《和孔司封题蓬莱阁》
宋代·顾临

万壑千岩满数楹，当中秦望翠开屏。朝游箫吹闻仙乐，夜散灯光堕列星。

聊寄蘧庐消白日，何须扁舸到沧溟。飘然赋此得真意，直欲乘空御鹤翎。

作者简介：宋会稽人，字子敦。通经学，长于训诂。初为国子监直讲，同知礼院。神宗熙宁初，帝以其喜论兵，诏编《武经要略》，且问兵事，遂条十事以献。哲宗元祐中，擢给事中，拜河北都转运使。历刑、兵、吏三部侍郎兼侍读，为翰林学士。绍圣初，以龙图阁学士知定州，徙应天、河南府。坐事夺职知歙州。又以附会党人，斥饶州居住。卒年七十二。